इंटरफ़ेस, जिसमें आपके सभी फ़ारमैट करने के टूल्स होते हैं, उसे अच्छी तरह से जान लीजिये। हो सकता है कि इसके लिए आपको अपने टूलबार में टूल्स को एनेबल (enable) करना पड़े। आप "View"  टैब से टूलबार को चुनिये और उसमें से "Standard" को चुन लीजिये।  मेन्यू बार आपके स्क्रीन के टॉप में वो जगह होती है जहां आपको फ़ाइल, एडिट, व्यू और अन्य महत्वपूर्ण मेन्यू कमांड्स दिखाई पड़ते हैं। टूलबार, मेन्यू बार के ठीक नीचे होती है तथा इसमें सेविंग, प्रिंटिंग, ओपेनिंग जैसे मामूली टास्क्स (tasks) दिखाये जाते हैं। यह रिबन आपके काम करने की जगह के ठीक ऊपर और टूलबार के नीचे होता है जिसमें माइक्रोसॉफ्ट वर्ड के फ़ीचर्स (features), होम टैब, और लेआउट टैब जैसी कैटेगरीज़ (categories) में बंटे होते हैं। अलग-अलग प्रकार के डॉक्युमेंट्स के लिए अलग-अलग प्रकार के अलाइनमेंट की आवश्यकता होती है। रिबन के पैराग्राफ़ सेक्शन में, अलाइनमेंट बटन को क्लिक करके आप चुन सकते हैं कि आप अपने पूरे डॉक्यूमेंट को लेफ़्ट अलाइन करना चाहते हैं, राइट अलाइन करना चाहते हैं या सेंटर अलाइन करना चाहते हैं।  ये ऐसे बटन होते हैं जो कि डॉक्यूमेंट के छोटे वर्ज़न (version) की तरह दिखते हैं और इनमें बटन के अलाइनमेंट फ़ंक्शन के अनुसार चोटी छोटी काली लाईनें होती हैं। अंडरलाइन बटन के बाद और बुलेट बटन के पहले आपको रिबन के केंद्र की ओर अलाइनमेंट बटन मिल सकते हैं। लाइन और पैराग्राफ़ सेटिंग बटन को क्लिक करके सेटिंग को एडजस्ट करिए। इस टूल के इस्तेमाल के बाद आप जो भी टेक्स्ट टाइप करेंगे उसमें आपने जो स्पेसिंग सेट की है, वही फॉलो की जाएगी।  अलाइनमेंट बटन्स के बाद आपको रिबन में लाइन और पैराग्राफ बटन मिलेगा। यह बटन लाइन्स की पंक्तियों की तरह दिखता है जिसमें ऊपर और नीचे की ओर संकेत करते हुये वरटिकल (vertical) तीर के निशान बने होते हैं। अगर आप किसी वर्तमान लाइन या पैराग्राफ़ की स्पेसिंग को एडिट करना चाहते हैं, तब उसको हाईलाइट कर लीजिये और उसे एडिट करने के लिए लाइन और पैराग्राफ़ स्पेसिंग बटन को क्लिक करिए। अपने स्क्रीन के टॉप पर, मेन्यू बार में, फ़ारमैट टैब पर क्लिक करके, और अपनी मनपसंद स्पेसिंग को चुन कर भी आप लाइन और पैराग्राफ़ स्पेसिंग को एडिट कर सकते हैं। कॉलेज के लिए लिखे जाने वाले निबंध और कवर लेटर जैसे अनेक प्रोफ़ेशनल (professional) डॉक्यूमेंट डबल-स्पेस में होने चाहिए। अगर आपको अपने डॉक्यूमेंट को किसी दूसरे ओरिएंटेशन में लिखना हो तब मेन्यू बार के पेज लेआउट सेक्शन में “Orientations” विकल्प पर क्लिक करिए, और ड्रॉप डाउन लिस्ट में से पोर्ट्रेट या लैंडस्केप फ़ॉर्म को चुन लीजिये। अगर आपको अपने डॉक्यूमेंट को किसी विशेष साइज़ के काग़ज़ पर प्रिंट करना हो, तब “Size” बटन पर क्लिक करिए और ड्रॉप डाउन सूची में से अपने मनपसंद साइज़ को चुन लीजिये। इससे आप जिस डॉक्यूमेंट को लिख रहे होंगे, उसका वर्चुअल (virtual) साइज़ बदल जाएगा। हेडर में वह सभी विवरण होता है जो कि पेपर के सभी पेजेज़ पर प्रदर्शित होगा।  अपने डॉक्यूमेंट के हेडर को सेट करने के लिए, पेज के सबसे टॉप वाले भाग पर डबल-क्लिक करिए और इससे हेडर फ़ील्ड सामने आ जाएगी। डॉक्यूमेंट के फ़ुटर एडजस्ट करिए। फ़ुटर्स, डॉक्यूमेंट के हेडर्स की तरह ही होते हैं। फ़ुटर में जितना भी टेक्स्ट होगा वह सभी आपके डॉक्यूमेंट के प्रत्येक पेज के बॉटम में दिखाई पड़ेगा। अपने पेपर में फ़ुटर सेट करने के लिए, पेज के सबसे नीचे, बॉटम वाले भाग में डबल-क्लिक करिए और फ़ुटर फ़ील्ड आपके सामने आ जाएगी। अपने स्क्रीन के टॉप पर मेन्यू बार में “View” टैब को चुन कर और सूची में “Header and Footer” पर क्लिक करके भी आप अपने हेडर और फ़ुटर को सेट कर सकते हैं। ऐसा करने से आपके पेज पर हेडर्स और फ़ुटर्स खुल जाएँगे और आप उनको बना सकेंगे। पेज लेआउट टैब के पेज सेटअप सेक्शन में “Margins” बटन पर क्लिक करिए और पहले से डिफ़ाइन की गई मार्जिन सेटिंग्स में से ड्रॉप डाउन सूची के अनुसार कोई मार्जिन चुनिये। अगर आपने पसंद की माप के मार्जिन चुनना चाहते हैं, तब अपनी पसंद के मार्जिन चुनने के लिए ड्रॉप-डाउन सूची के सबसे नीचे बॉटम में “Custom Margins” पर क्लिक करिए। अगर आपको न्यूज़-पेपर की तरह का डॉक्यूमेंट बनाना हो, तब आप डॉक्यूमेंट के फ़ारमैट को कॉलम की तरह एडजस्ट करके ऐसा कर सकते हैं। रिबन में से “Columns” विकल्प चुनिये और ड्रॉप-डाउन सूची में से आप जैसा चाहते हैं उस तरह के कॉलम की संख्या और अलाइनमेंट चुन लीजिये। आपको रिबन की टॉप रो (row) में कॉलम बटन मिलेगा। इस बटन में एक हरे रंग का आइकन होता है जिसमें आधा बंटा हुआ एक छोटा रेक्टेंगल (rectangle) बना होता है।  अगर आप, एक, दो, या तीन कॉलम बनाना चाहते हैं, तब आप पहले से सेट किए गए विकल्पों के जरिये से ऐसा कर सकते हैं। अगर आप उससे अधिक कॉलम बनाना चाहते हैं, तब आपको "More Columns" पर क्लिक करना होगा। याद रखिएगा कि यह कॉलम विकल्प उन कॉलमों से फ़र्क होगा जो आपको तब मिलते हैं जब आप अपने डॉक्यूमेंत में टेबल्स इन्सर्ट करते हैं। जिस टेक्स्ट को भी आप नंबर या बुलेट करना चाहते हों, उसको हाईलाइट करिए और रिबन पर नंबरिंग या बुलेट्स बटन पर क्लिक करिए। अलाइनमेंट बटन्स के बाद ये बटन रिबन पर अगल बगल में पाये जा सकते हैं। नंबरिंग बटन से तीन छोटी लाइन्स जिनके बाईं ओर नंबर लिखे होते हैं वह सामने आती हैं, और बुलेट बटन्स से तीन छोटी लाइनें जिनके बगल में बुलेट पॉइंट बने होते हैं, वह सामने आती हैं। सभी डॉक्युमेंट्स का स्टैण्डर्ड बिल्ट-इन स्टाइल होता है (जैसे कि नॉर्मल, टाइटल, हेडिंग 1)। टेक्स्ट का डिफ़ौल्ट (default) स्टाइल नॉर्मल होता है। वह टेम्पलेट जिस पर डॉक्यूमेंट आधारित होगा (उदाहरण के लिए Normal.dotx), उसी से यह तय होगा कि रिबन पर और स्टाइल टैब में कौन सा स्टाइल दिखाई देगा।  आप कोई स्टाइल अपनाएँ उसके पहले आप सभी उपलब्ध स्टाइल देख सकते हैं और यह भी कि जब उनको अप्लाई किया जाएगा तब वे कैसे दिखेंगे। होम टैब पर या मेन्यू बार में फ़ारमैट टैब के अंतर्गत स्टाइल्स में से कोई स्टाइल चुन लीजिये और अपने मनपसंद स्टाइल पर क्लिक करिए। अपना स्टाइल बनाने के लिए आप स्टाइल टैब में मॉडिफ़ाई बटन पर भी क्लिक कर सकते हैं। डिफ़ौल्ट के रूप में वर्ड, पैराग्राफ़ स्टाइल (जैसे कि, हेडिंग 1) को पूरे पैराग्राफ़ पर लागू कर देता है। पैराग्राफ़ स्टाइल को पैराग्राफ़ के किसी भाग पर लागू करने के लिए केवल उसी भाग को चुनिये जिसे आप मॉडिफ़ाई करना चाहते हैं।
Explore the Word user interface. Adjust the alignment of your document. Set the line spacing of your document. Adjust the page orientation. Change the size of the paper on the Page Layout section on the Menu bar. Adjust the document headers and footers. Adjust the margin. Add columns. Add bullets and numbers. Format your document style.